Učenici 8.a razreda!

Danas ćemo interpretrati tekst Ivana Cankara „Šalica kave“.

Usmeno odgovorite na sljedeća pitanja:

 1. Kojim pridjevima bi opisao svoju majku/oca/baku ili neku drugu osobu koja se za tebe brine

2. Jesi li kada učinio nešto što je tu osobu povrijedilo? Kako si se osjećao? Je li ti kasnije bilo

žao?

* pročitajte tekst „Šalica kave“ u čitanci na str. 107. i 108.

Usmeno odgovorite na sljedeća pitanja:

Koji vam je trenutak bio najnapetiji?

Odredite uvod, zaplet, vrhunac i rasplet i svakom elementu fabule pridružite odgovarajuću

rečenicu/rečenice iz crtice.

Kakav je socijalni položaj pripovjedačeve obitelji?

Pronađite izrazre u tekstu koji govore o njihovu siromaštvu.

Kako se sin osjećao po povratku kući?

Kako se osjećala majka?

**Pročitajte još jednom stupac dijalog/monolog.**

Usmeno odgovorite na sljedeća pitanja:

 Što zapažate u svezi s komunikacijom između majke i sina?

Kako to tumačite?

Do čega dovodi izostanak komunikacije, zašto je ona važna?

Je li ipak sin mogao „popraviti” svoj postupak? Kako?

Treba li krivnju i grižnju savjesti nositi, poput pripovjedača, godinama?

Što biste vi učinili ili što činite kad nekoga povrijedite?

* u bilježnice zapišite plan ploče

**Ivan Cankar:**

**Šalica kave**

**Fabula:**

uvod – *„Prije petnaest godina došao sam kući i ostao kod kuće tri tjedna.”*

zaplet – *„Jednom sam poželio crnu kavu.”*

 *„Dolazila je majka… u ruci je nosila šalicu kave.”*

vrhunac – *„Ostavi me na miru!... sada mi ne treba.”*

rasplet – *„Popio sam kavu i tješio se: Naveče ću joj reći onu riječ…”*

završetak (epilog) – *„Tuđa mi je žena donijela kavu… zapeklo me u srcu…”*

* zabilježite koje ste izraze u tekstu našli vezane uz socijalni položaj i napišite ih barem 5
* na kraju čitanke u Pojmovniku pronađite i prisjetite se što je crtica te definiciju prepišite u svoje bilježnice

**Socijalni položaj:**

**Crtica**

**Plan ploče i riješene zadatke ne trebate slati u privatnoj poruci na Yammer.**